РЕПУБЛИКА СРБИЈА

ОПШТИНА ЉИГ

ПРИВРЕМЕНИ ОРГАН

Број: 000358817 2023 06036 001 000 000 001

14.11.2023.године

На основу члана 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 103. Статута општине Љиг (''Службени гласник општине Љиг'' бр. 4/19 и 12/22) и члана 2. и 7. Одлуке о јавним расправама (''Службени гласник општине Љиг'' бр. 7/21) Привремени орган општине Љиг, на седници одржаној 14.11.2023. године, донео је

З А К Љ У Ч А К

о спровођењу јавне расправе о Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2024. годину на територији општине Љиг и Нацрту Одлуке о одређивању зона и најопремљеније зоне на територији општине Љиг

1.Одређује се спровођење јавне расправе о Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2024. годину на територији општине Љиг и Нацрту Одлуке о одређивању зона и најопремљеније зоне на територији општине Љиг (у даљем тексту: Нацрти одлука).

2. Утврђује се Програм јавне расправе о Нацрту одлука, који је саставни део овог закључка.

3. Јавна расправа о Нацрту одлука одржаће се од 14.11.2023. године до 29.11.2023. године.

4. Јавна расправа се реализује упућивањем јавног позива за учешће на истој, који се објављује на интернет презентацији Општине Љиг уз Програм јавне расправе и Нацрт одлуке.

ПРИВРЕМЕНИ ОРГАН

ОПШТИНЕ ЉИГ

Миломир Старчевић